|  |
| --- |
| Številka:  |
| EVA: 2022-1517-0001 |
| Ljubljana, 22. 7. 2022 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Uredba o registru pravnih aktov lokalnih skupnosti – predlog za obravnavo** |
| **1. Predlog sklepov vlade:** |
| Na podlagi šestega odstavka 11.b člena Zakona o Uradnem listu Republike Slovenije (Uradni list RS, št. 112/05 – uradno prečiščeno besedilo, 102/07, 109/09, 38/10 – ZUKN, 60/17 – ZPVPJN-B in 3/22 – ZDeb) je Vlada Republike Slovenije na ... seji dne ….. sprejela naslednji sklep:Vlada Republike Slovenije je izdala Uredbo o registru pravnih aktov lokalnih skupnosti in jo objavi v Uradnem listu Republike Slovenije. Barbara Kolenko Helbl generalna sekretarka vladePREJMEJO:- Služba Vlade RS za zakonodajo- Ministrstvo za finance |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| /  |
| **3.a Osebe, odgovorne za strokovno pripravo in usklajenost gradiva:** |
| Rado Fele, v. d. direktorja Službe Vlade Republike Slovenije za zakonodajoDenis Stroligo, direktor Javnega podjetja Uradni list Republike Slovenije d.o.o. dr. Anamarija Patricija Masten, vodja sektorja za evropske zadeve in informatizacijo zakonodajnih postopkov v Službi Vlade Republike Slovenije za zakonodajo Mateja Tamara Fajs, sekretarka v Službi Vlade Republike Slovenije za zakonodajoPetra Škodlar, vodja gospodarskih javnih služb v Javnem podjetju Uradni list Republike Slovenije d.o.o. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Gradivo vsebuje Uredbo o registru pravnih aktov lokalnih skupnosti, katere sprejetje nalaga šesti odstavek 11.b člena Zakona o Uradnem listu (Uradni list RS, št. 112/05 – uradno prečiščeno besedilo, 102/07, 109/09, 38/10 – ZUKN, 60/17 – ZPVPJN-B in 3/22 – ZDeb). Z njo se podrobneje določajo vsebina, način upravljanja in vodenja registra ter obveznosti lokalnih skupnosti in javnega podjetja Uradni list v zvezi z njim. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**Aktivnosti, ki so potrebne za vzpostavitev registra (v pretežnem delu gre za storitve informacijske tehnologije), se bodo financirale iz mehanizma Načrta za okrevanje in odpornost (NOO) v sklopu komponente Modernizacija digitalnega okolja javne uprave v višini 780.000,00 EUR. Iz državnega proračuna RS se krije DDV.Ocena porabe sredstev na skladu NOO po letih je naslednja:

|  |  |  |  |  |
| --- | --- | --- | --- | --- |
| 2022 | 2023 | 2024 | 2025 | Skupaj |
| 106.000,00 | 210.800,00 | 306.800,00 | 156.400,00 | **780.000,00** |

 |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* pristojnosti občin,
* delovanje občin,
* financiranje občin.
 | DA |
| Gradivo (predpis) je bilo poslano v mnenje: * Skupnosti občin Slovenije SOS: DA
* Združenju občin Slovenije ZOS: DA
* Združenju mestnih občin Slovenije ZMOS: DA

Predlogi in pripombe združenj so bili upoštevani **v celoti**. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja. | NE |
| Gradivo je bilo objavljeno na portalu eDemokracija. Gradivo je bilo objavljeno 9. 6. 2022 (z dodanim osnutkom sporazuma 10. 6. 2022) z rokom za odziv 10. 7. 2022.<https://e-uprava.gov.si/drzava-in-druzba/e-demokracija/predlogi-predpisov/predlog-predpisa.html?id=14372> V roku za odziv sta se odzvala Združenje občin Slovenije (ZOS) in Skupnost občin Slovenije (SOS), naknadno pa še Komisija za preprečevanje korupcije (KPK).ZOS na predlog uredbe ni imela pripomb, SOS pa eno, ki je v predmetnem predlogu v celoti upoštevana. KPK je podala predlog, po katerem naj se v predlogu uredbe uredi tudi določitev in objava enoličnega identifikatorja pravnega akta lokalne skupnosti na smiselno podoben način, kot to velja za predpise, ki se sprejemajo na državni ravni (EVA, EPA, SOP). V službi za zakonodajo ocenjujemo, da obveznost določitve za vse občine enotnega ID po vzoru državnih predpisov ne spada v predlog uredbe, saj bi tozadevne določbe močno presegle polje dopustnega normiranja na tej ravni in v okviru pooblastilne določbe iz 11.b člena Zakona o Uradnem listu Republike Slovenije (Uradni list RS, št. 112/05 – uradno prečiščeno besedilo, 102/07, 109/09, 38/10 – ZUKN, 60/17 – ZPVPJN-B in 3/22 – ZDeb). Glede na ustavno zagotovljeno avtonomijo lokalnih skupnosti in sedanje ustavne določbe o objavljanju njihovih predpisov v uradnih glasilih, ki jih te same izberejo, je vprašljivo, kako daleč, če sploh, bi lahko v teh okoliščinah naredili kakršenkoli korak v predlagani smeri. V vsakem primeru bi se bilo na temo takega načina določanja enotnega ID sestati z vsemi vpletenimi deležniki in opraviti celovito analizo možnosti. Slednja bi morala poleg pravnega okvira vzeti pod drobnogled tudi informacijski vidik, saj se je treba zavedati, da določanje ID-jev za državne predpise danes poteka avtomatizirano oz. v za to predvidenih informacijskih sistemih, kar ima za posledico, da bi se za namen enotnega določanja ID za vse pravne akte lokalnih skupnosti verjetno morala vzpostaviti (in občinam ponuditi) platforma, na kateri bi bilo izvajanje tega opravila sploh možno. Spričo navedenega predlog KPK ni bil vključen v predlog uredbe, temveč zgolj vzet na znanje za prihodnje reševanje te problematike.  | DA |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
| PODPIS PREDLAGATELJA**Rado Fele****v. d. direktorja** |

Prilogi:

* Predlog Uredbe o registru pravnih aktov lokalnih skupnosti z obrazložitvijo
* Predloga za sporazume o ravni storitev med javnim podjetjem in lokalnimi skupnostmi

**PREDLOG**

EVA 2022-1517-0001

Na podlagi šestega odstavka 11.b člena Zakona o Uradnem listu Republike Slovenije (Uradni list RS, št. 112/05 – uradno prečiščeno besedilo, 102/07, 109/09, 38/10 – ZUKN, 60/17 – ZPVPJN-B in 3/22 – ZDeb) Vlada Republike Slovenije izdaja

**U R E D B O**

**o registru pravnih aktov lokalnih skupnosti**

1. **člen**

**(vsebina)**

Ta uredba podrobneje določa vsebino registra pravnih aktov lokalnih skupnosti (v nadaljnjem besedilu: register), način njegovega upravljanja, vodenja in koordiniranja s strani Javnega podjetja Uradni list Republike Slovenije, d.o.o. (v nadaljnjem besedilu: javno podjetje) ter naloge in obveznosti lokalnih skupnosti in javnega podjetja v zvezi z njim.

1. **člen**

**(pomen izrazov)**

Izrazi, uporabljeni v tej uredbi, pomenijo:

1. »lokalne skupnosti« so občine in mestne občine, kot jih določa zakon, ki ureja lokalno samoupravo;
2. »uradno glasilo« je Uradni list Republike Slovenije ali drugo glasilo, ki ga kot uradno glasilo določa statut lokalne skupnosti;
3. »pravni akt« je predpis in drug splošni akt lokalne skupnosti, ki je objavljen v uradnem glasilu.
4. **člen**

**(namen)**

Namen registra je uporabnikom na enoten, razumljiv in jasen način podati čimbolj celostne informacije o pravnih aktih in o normodajni dejavnosti lokalnih skupnosti.

1. **člen**

**(dostopnost)**

Register je dostopen brezplačno na spletnem naslovu www.rpls.si.

1. **člen**

**(informativni značaj)**

Vsebine, objavljene v registru, so informativnega značaja, kar pomeni, da so pravno veljavna le besedila pravnih aktov, ki so objavljena v uradnem glasilu, in da javno podjetje ne prevzema odgovornosti za njihovo pravilnost in popolnost.

1. **člen**

**(vsebina registra)**

Register vsebuje naslednje podatke o pravnih aktih:

1. naslov pravnega akta,
2. podatke o objavi pravnega akta v uradnem glasilu,
3. pravno podlago za sprejetje ali izdajo pravnega akta,
4. podatke o predpisih in drugih pravnih aktih, ki vplivajo na ta pravni akt,
5. podatke o predpisih in drugih pravnih aktih, na katere ta pravni akt vpliva,
6. organ, odgovoren za sprejetje ali izdajo pravnega akta,
7. datum sprejetja ali izdaje pravnega akta,
8. datum začetka veljavnosti oziroma datum začetka uporabe pravnega akta,
9. datum prenehanja veljavnosti oziroma datum prenehanja uporabe pravnega akta,
10. razvrstitev v tematsko kazalo,
11. podatke v zvezi z normodajno dejavnostjo in druge podatke, ki obstajajo za ta pravni akt.
12. **člen**

**(zbirka neuradnih prečiščenih besedil)**

(1) Zbirka neuradnih prečiščenih besedil vsebuje neuradna prečiščena besedila pravnih aktov, ki jih lokalne skupnosti zagotavljajo v skladu s predpisi, ki urejajo dostop do informacij javnega značaja.

(2) Lokalna skupnost pripravi neuradno prečiščeno besedilo pravnega akta po objavi vsake njegove spremembe ali dopolnitve v uradnem glasilu v skladu s smernicami za pripravo neuradnih prečiščenih besedil pravnih aktov lokalnih skupnosti in ga pošlje javnemu podjetju nemudoma po objavi pravnega akta v uradnem glasilu. Če javno podjetje ne prejme neuradnega prečiščenega besedila v petih delovnih dneh od objave pravnega akta v uradnem glasilu, se v registru objavi podatek, da neuradno prečiščeno besedilo ni na voljo.

(3) Javno podjetje v sodelovanju s službo vlade, pristojno za zakonodajo, oblikuje smernice za pripravo neuradnih prečiščenih besedil pravnih aktov lokalnih skupnosti iz prejšnjega odstavka ob upoštevanju pravil pravne tehnike pri izdelavi predpisov in drugih splošnih pravnih aktov Republike Slovenije in jih objavi na spletni strani registra.

(4) Skrbnik zbirke neuradnih prečiščenih besedil je javno podjetje.

1. **člen**

**(povezovanje registra z drugimi registri in zbirkami)**

(1) Register se povezuje z naslednjimi registri in zbirkami:

1. Pravno-informacijskim sistemom Republike Slovenije,
2. zbirko uradnih objav, kot je določena v predpisu, ki ureja Pravno-informacijski sistem Republike Slovenije,
3. zbirko neuradnih objav, kot je določena v predpisu, ki ureja Pravno-informacijski sistem Republike Slovenije,
4. zbirko neuradnih prečiščenih besedil pravnih aktov,
5. Digitalno knjižnico Slovenije,
6. prostorskim informacijskim sistemom, kot je določen v predpisih o urejanju prostora,
7. drugimi registri in zbirkami državnih organov, organov lokalnih skupnosti in drugih oseb, ki lahko prispevajo k celostni informaciji o pravnih aktih in normodajni dejavnosti lokalnih skupnosti.

(2) Povezovanje registra z registri in zbirkami iz prejšnjega odstavka poteka na podlagi odprtih podatkov za ponovno uporabo oziroma na podlagi neodplačnih dogovorov med javnim podjetjem in skrbniki teh registrov in zbirk.

(3) Za vsebino podatkov in dokumentov v registrih in zbirkah iz prvega odstavka tega člena ter njihovo dostopnost so odgovorni skrbniki teh registrov in zbirk.

1. **člen**

**(način upravljanja in vodenja registra)**

(1) Register upravlja, vodi in koordinira javno podjetje na način, da ažurno in trajno skrbi za prikazovanje in iskanje informacij v skladu s splošno sprejetimi standardi in priporočili na področju oblikovanja in dostopnosti spletnih vsebin ter ob spoštovanju minimalnih skupnih zahtev glede informacijske varnosti v skladu s predpisom, ki ureja informacijsko varnost v državni upravi.

(2) Lokalne skupnosti in javno podjetje v okviru svojih pristojnosti in delovnih nalog skrbijo za celovito, pravočasno in pravilno zagotavljanje podatkov o pravnih aktih iz 6. člena te uredbe in neuradnih prečiščenih besedil pravnih aktov iz 7. člena te uredbe in v ta namen sklepajo dogovore o ravni storitev.

(3) Stroški za obveznosti upravljanja in vodenja registra se zagotavljajo v državnem proračunu.

1. **člen**

**(obveznosti lokalnih skupnosti)**

(1) Lokalne skupnosti pošljejo javnemu podjetju podatke o pravnih aktih iz 6. člena te uredbe in neuradna prečiščena besedila pravnih aktov iz 7. člena te uredbe prek aplikacije za vnos podatkov in neuradnih prečiščenih besedil pravnih (v nadaljnjem besedilu: aplikacija).

(2) Lokalne skupnosti določijo najmanj eno osebo, ki v imenu lokalne skupnosti javnemu podjetju v skladu z dogovorom iz drugega odstavka prejšnjega člena pošilja podatke o pravnih aktih iz 6. člena te uredbe in neuradna prečiščena besedila pravnih aktov iz 7. člena te uredbe. Lokalne skupnosti, ki so ustanovile skupno občinsko upravo, lahko določijo najmanj eno osebo, ki pošilja podatke o pravnih aktih iz 6. člena te uredbe in neuradna prečiščena besedila pravnih aktov iz 7. člena te uredbe v imenu lokalnih skupnosti s skupno občinsko upravo.

(3) Oseba iz prejšnjega odstavka se registrira v uporabniški račun registra in ima pravice za uporabo aplikacije, ki je sestavni del registra in katere uporaba je za registrirane uporabnike brezplačna.

1. **člen**

**(obveznosti javnega podjetja)**

(1) Javno podjetje zagotavlja brezplačen, stalen in nemoten dostop do registra in skrbi za njegov razvoj, ki ga narekujejo napredek na področju izgradnje informacijskih sistemov, standardi uporabniške izkušnje ter predpisi in drugi akti, ki v Republiki Sloveniji urejajo z registrom povezane vsebine.

(2) Javno podjetje skrbi za sklenitev, posodabljanje in izvajanje dogovorov iz drugega odstavka 9. člena te uredbe.

(3) Javno podjetje vzpostavi in upravlja z aplikacijo iz prvega odstavka prejšnjega člena.

(4) Javno podjetje daje lokalnim skupnostim pojasnila in usmeritve v zvezi s pripravo neuradnih prečiščenih besedil pravnih aktov in zagotavlja uporabniško pomoč pri izvajanju njihovih drugih nalog in obveznosti v zvezi z registrom.

**PREHODNE IN KONČNA DOLOČBA**

1. **člen**

**(vzpostavitev aplikacije)**

(1) Javno podjetje vzpostavi aplikacijo iz tretjega odstavka prejšnjega člena v treh mesecih od uveljavitve te uredbe.

(2) Obvestilo o datumu začetka uporabe aplikacije objavi javno podjetje v Uradnem listu Republike Slovenije. Lokalne skupnosti od datuma iz prejšnjega stavka javnemu podjetju pošiljajo podatke o pravnih aktih iz 6. člena te uredbe in neuradna prečiščena besedila pravnih aktov iz 7. člena te uredbe, ki jih sprejmejo oziroma izdajo in objavijo v uradnih glasilih po tem datumu.

(3) Za pravne akte, ki so jih lokalne skupnosti sprejele oziroma izdale in objavile v uradnih glasilih pred datumom iz prejšnjega odstavka, lokalne skupnosti pošljejo podatke o pravnih aktih iz 6. člena te uredbe in neuradna prečiščena besedila pravnih aktov iz 7. člena te uredbe do 1. junija 2024.

1. **člen**

**(sklenitev dogovorov o ravni storitev)**

Javno podjetje in lokalne skupnosti sklenejo dogovore o ravni storitev v treh mesecih od uveljavitve te uredbe.

1. **člen**

**(smernice za pripravo neuradnih prečiščenih besedil pravnih aktov lokalnih skupnosti)**

Javno podjetje v sodelovanju s službo vlade, pristojno za zakonodajo, pripravi smernice za pripravo neuradnih prečiščenih besedil pravnih aktov iz tretjega odstavka 7. člena te uredbe v treh mesecih od uveljavitve te uredbe in jih objavi na spletni strani registra.

1. **člen**

**(vzpostavitev prenovljenega registra)**

(1) Javno podjetje vzpostavi register v skladu s to uredbo do 1. junija 2024.

(2) Do vzpostavitve registra v skladu s to uredbo javno podjetje zagotavlja delovanje in nemoten dostop do registra predpisov samoupravnih lokalnih skupnosti v skladu z Uredbo o Pravno-informacijskem sistemu Republike Slovenije (Uradni list RS, št. 140/20).

1. **člen**

**(začetek veljavnosti)**

Ta uredba začne veljati petnajsti dan po objavi v Uradnem listu Republike Slovenije.

Št.

Ljubljana, dne 2022

EVA 2022-1517-0001

Vlada Republike Slovenije

dr. Robert Golob

predsednik

**OBRAZLOŽITEV:**

1. UVOD
2. **Pravna podlaga**

Pravna podlaga za izdajo Uredbe o registru pravnih aktov lokalnih skupnosti 11.b člen Zakona o Uradnem listu Republike Slovenije (Uradni list RS, št. 112/05 – uradno prečiščeno besedilo, 102/07, 109/09, 38/10 – ZUKN, 60/17 – ZPVPJN-B in 3/22 – ZDeb), (v nadaljnjem besedilu: ZUL) v skladu s katerim vlada podrobneje predpiše vsebino, način upravljanja in vodenja registra pravnih aktov lokalnih skupnosti ter obveznosti v zvezi z njim.

1. **Rok za izdajo uredbe, določen z zakonom**

Vlada skladno s 53. členom Zakona o debirokratizaciji (Uradni list RS, št. 3/22), (v nadaljnjem besedilu: ZDeb) predpis iz šestega odstavka 11.b člena ZUL izda v šestih mesecih od uveljavitve tega zakona. To je najpozneje 22. julija 2022.

1. **Splošna obrazložitev predloga uredbe, če je potrebna**

S predlagano uredbo se zagotavlja izvajanje 11.b člena ZUL, tj. konkretizira vsebina, način upravljanja in vodenje registra pravnih aktov lokalnih skupnosti.

1. **Predstavitev presoje posledic za posamezna področja, če te niso mogle biti celovito predstavljene v predlogu zakona**

Določba 11.b člena ZUL, ki daje pravno podlago za sistemsko ureditev registra pravnih aktov lokalnih skupnosti, je bila vključena v ZDeb na podlagi amandmaja v drugi obravnavi, zato presoja posledic uvedbe registra za posamezna področja ni bila opravljena.

Presoja posledic za posamezna področja je zato predstavljena v nadaljevanju.

* 1. Finančne posledice

Aktivnosti, ki so potrebne za vzpostavitev registra (v pretežnem delu gre za storitve informacijske tehnologije), se bodo financirale iz mehanizma Načrta za okrevanje in odpornost (NOO) v sklopu komponente Modernizacija digitalnega okolja javne uprave v višini 780.000,00 EUR. Iz državnega proračuna RS se krije DDV.

Ocena porabe sredstev na skladu NOO po letih je naslednja:

|  |  |  |  |  |
| --- | --- | --- | --- | --- |
| 2022 | 2023 | 2024 | 2025 | Skupaj |
| 106.000,00 | 210.800,00 | 306.800,00 | 156.400,00 | **780.000,00** |

* 1. Administrativne posledice z informacijskimi vidiki

Predlog uredbe nima predvidenih posledic v postopkih oziroma poslovanju javne uprave ali pravosodnih organov in tudi ne pri obveznostih strank do javne uprave ali pravosodnih organov.

Predlog uredbe tudi ne prinaša dodatnih obveznosti za poslovanje lokalnih skupnosti, saj obveznost priprave in posredovanja prečiščenih besedil predpisov lokalnih skupnosti obstaja vse od leta 2003, ko je bil sprejet Zakona o dostopu do informacij javnega značaja oziroma takratna Uredba o posredovanju informacij javnega značaja (Uradni list RS, št. 115/03 in 76/05), ki se po svoji vsebini do danes ni spremenila. Tudi trenutno veljavna Uredba o posredovanju in ponovni uporabi informacij javnega značaja (Uradni list RS, št. 24/16) v drugem odstavku 5. člena določa, da uprave lokalnih skupnosti posredujejo v svetovni splet in register predpisov lokalne skupnosti uradna oziroma neuradna prečiščena besedila veljavnih predpisov njihove lokalne skupnosti. Ker pa se po novem določajo nove usmeritve za poenoteno pripravo neuradnih prečiščenih besedil pravnih aktov lokalnih skupnosti, se v prehodnih določbah določajo razumni roki in dogovorni načini, v skladu s katerimi bo predvidoma mogoče in bo zato tudi treba preveriti ustreznost obstoječih neuradnih prečiščenih besedil, jih prilagoditi novim zahtevam oziroma pripraviti nove.

Da se lokalnim skupnostim olajša izpolnjevanje omenjene obveznosti, sta predvideni standardizacija priprave neuradnih prečiščenih besedil in vzpostavitev aplikacije, preko katere bodo lokalne skupnosti predložile zahtevane podatke in besedil. Vnos informacij bo optimiziran na način, da bodo lokalne skupnosti, ki že objavljajo v uradnem listu, vnesle v aplikacijo samo manjkajoče podatke in besedila. Podatki, s katerimi javno podjetje že razpolaga, bodo v aplikaciji vidni kot privzeti podatki in jih bo lokalna skupnost lahko preverila in po potrebi dopolnila, medtem ko ponovni vnos ne bo potreben.

* 1. Posledice na gospodarstvo

Predlog uredbe nima neposrednih učinkov na gospodarstvo. Posredno pa bodo gospodarskim subjektom prihranjeni čas in stroški, povezani s pridobivanjem pravnih aktov lokalnih skupnosti iz drugih (plačljivih) virov, saj bodo ti v registru dostopni na centraliziranem spletišču in brezplačno.

* 1. Posledice na okolje

Predlog uredbe nima neposrednih učinkov na okolje. Ker register prinaša večjo povezljivost z digitaliziranimi viri besedil in posledično večjo dostopnost do podatkov in besedil v elektronski obliki, se zmanjšuje potreba po papirnem poslovanju in pridobivanju informacij v fizični (papirni) obliki, kar posredno vpliva na manjšo obremenitev okolja.

* 1. Posledice na socialnem področju

Predlog uredbe nima načrtovanih posledic na socialnem področju.

* 1. Posledic glede na dokumente razvojnega načrtovanja

Predlog uredbe nima posledic glede na dokumente razvojnega načrtovanja.

1. VSEBINSKA OBRAZLOŽITEV PREDLAGANIH REŠITEV

Predlog uredbe podrobneje določa vsebino, način upravljanja in vodenja registra pravnih aktov lokalnih skupnosti ter obveznosti lokalnih skupnosti in javnega podjetja v zvezi z njim.

Zadnja novela ZUL je vzpostavila pravno podlago za sistemsko ureditev obstoječega registra predpisov samoupravnih lokalnih skupnosti (v nadaljnjem besedilu: RPLS), ki v skladu s 5. in 20. členom Uredbe o Pravno-informacijskem sistemu Republike Slovenije (Uradni list RS, št. 140/20) (v nadaljevanju: uredba o PISRS) vsebuje podatke o predpisih, ki veljajo ali se uporabljajo v samoupravnih lokalnih skupnostih, in je eden od registrov, ki se povezujejo v Pravno-informacijski sistem Republike Slovenije.

Skrbnik RPLS je javno podjetje Uradni list RS, d.o.o. (v nadaljnjem besedilu: javno podjetje).

Register kot tak torej že obstaja (od leta 2011), vendar v okrnjeni obliki in vsebini, saj njegovo upravljanje, financiranje ter obveznosti lokalnih skupnosti in javnega podjetja v zvezi z njim niso bili sistemsko naslovljeni. S predlagano uredbo se določajo temelji za vsebinsko in tehnično nadgraditev registra oziroma udejanjanje funkcije in namena registra pravnih aktov lokalnih skupnosti, kot sta opredeljena v novem 11.b členu ZUL.

Ključni cilji RPLS, ki jih zasleduje predlagana uredba, so:

* prikaz aktualnega prava na lokalni ravni s pregledom neuradnih prečiščenih besedil pravnih aktov lokalnih skupnosti, ki omogočajo enostaven pregled aktualne vsebine predpisa na določen datum;
* stalna razpoložljivost osnovnih in podrobnejših podatkov o posamičnem pravnem aktu lokalnih skupnosti,
* vizualizacija razdelitve države na občine z možnostjo integracij z drugimi občinsko relevantnimi spletišči in informacijskimi sistemi, ki ponujajo podatke o posamezni občini,
* digitalizacija oziroma dostop do obstoječih digitaliziranih virov, v katerih se objavljeni predpisi lokalnih skupnosti,
* večji pregled nad normodajno dejavnostjo na lokalni ravni in možnost, da uporabniki registra primerjajo predpise lokalnih skupnosti oziroma dobijo jasnejši vpogled v ureditve na lokalni ravni,
* centralizirano in poenoteno upravljanje in vodenje RPLS ne glede na občino,
* postopna standardizacija in vzpostavitev interoperabilnosti podatkov.

Končni cilj RPLS je, da predstavlja zbirko predpisov lokalnih skupnosti, ki zagotavlja celosten in poenoten pregled predpisov lokalnih skupnosti. V RPLS naj bi bili tekoče vneseni vsi predpisi vseh aktualnih občin, trenutno 212, oziroma njihovih predhodnic. To pomeni, da je cilj RPLS, da ponuja vpogled tudi v zgodovino predpisov posamezne lokalne skupnosti, od njene ustanovitve naprej. S centraliziranim upravljanjem in brezplačnim spletnim dostopom do prava na lokalni ravni se prispeva h krepitvi pravne države in zagotavljanju pravne varnosti ter varovanju človekovih pravic in temeljnih svoboščin, kar predstavlja tudi izpolnitev ciljev, ki jih zasleduje Resolucija o normativni dejavnosti (Uradni list RS, št. 95/09). Slednja navaja, da je treba pri oblikovanju in pripravi predpisov upoštevati več načel, med katerimi je ključno načelo dostopnosti. Načelo dostopnosti predpostavlja obveznost javnih služb, da zagotovijo čim širše seznanjanje s predpisi v razumnih uveljavitvenih rokih in da omogočijo pridobitev oziroma vpogled v predpis ter dostop do ažurnih in enostavnih registrov veljavne zakonodaje.

Na državni ravni je vzpostavljen Pravno-informacijski sistem Republike Slovenije, zato se predlaga, da se po njegovem vzoru uredi tudi RPLS.

V interesu občin in s tem v javnem interesu je redno, tekoče in popolno zagotavljanje podatkov o občinskih pravnih aktih in omogočanje dostopa do drugih javnih normodajnih podatkov za potrebe njihovega prikazovanja v prenovljenem RPLS, katerega ključni cilj je postopno izgrajena celovita, popolna in pravilna informacijska rešitev o pravnem redu na lokalnem nivoju z vsemi funkcionalnostmi, ki so se izkazale za potrebne in koristne že na državnem nivoju.